Piebildīšu, ka autors atbildēja privātziņā un es arī. Ja riharcc piekrīt, varam pārpublicēt te (vai Zulipā).

Es gluži nepiekrītu, ka tas "atzīmē vienu un to pašu". Automātisks process nevar zināt, vai tu esi domājis tikai viena ceļa ģeometriju vai pilnu laukumu ar visvirziena kustību. Kā cilvēks tu to kartē redzi, bet datos tas nav atšķirams.

Es nesaku, ka tā ir baigā problēma. Bet laika gaitā tas agri vai vēlu tik un tā pa lēnam būs izlabots. Manuprāt, vērtīgāk ir jau laicīgi to darīt precīzāk, ja ir iespēja/vēlme. OSM vēsturē daudz piemēru, kuri nebija skaidri vai izdomāti līdz galam, kas beigās tika noformalizēti un tagad ir vispārpieņemti un pārsvarā pārlaboti.

Kā piemērs, Jēkabpilī arī veloceļi ir/bija iezīmēti kā `highway=footway/pedestrian` + `area=yes`. Bet pareizais `cycleway` atbilstoši ceļa līnijai ne ar kādiem tegiem neparādās kartē kā laukumi. Tos taču mēs ar footway neatzīmēsim?

Par iD "kļūdu" - to var ignorēt.